Kalakgatakgasni lijaxni, pits chu
lanka tsokni Lilakgastan. Kintatitu kint'a'alh nak k'achik'in, akxni' kchaw ixtatantl'imana tipakg'atsi tantlin, ixtalamana kgosni', lakga' chu ketsales. Katuwa ixst'amaka, st'ananin ixtamalaknu kaxtilanchu, matsajtsa, laxix, xatalakkaxlan chijit, kintatitu t'atanokglhi ixt'apuxnimit, tsukulh takgalhchiwinan, tsukulh talakapastaka la ixwanit makgan. A kit xaklakgati kakgaxmata la ixtakgalhchiwinan chu wakg kk'atsi la ixtalilamana xalakgmakgan. Akit kwap'utun tamaktin. Ni kana, wix ni wap'utuna tamaktin, wix wap'utuna xkaki nema limilh kinapa. ¿Wanchi wana xlakata kwap'utun xkaki?, akit k'akxilhni akxni' ixtalakgajup'at nak ixkg'owekg'axi nema ixpulimin xkaki kinapak'an. Kawanti tu kana, wix chuta' kiliyawap'at. Akit nitu kliyawap'utunan, akit kwan lata' tu k'akxilhi. Kalaksakxtu tapuwan nema akxilhnitata'.